תקנות בריאות העם (אמות מידה לחלוקת סכום נוסף) (העסקת עמיתי רופא שהגיעו מחוץ לישראל)

{{ח:התחלה}}
{{ח:כותרת|תקנות בריאות העם (אמות מידה לחלוקת סכום נוסף) (העסקת עמיתי רופא שהגיעו מחוץ לישראל), התשפ״ו–2025}}

{{ח:פתיח-התחלה}}
{{ח:תיבה|ק״ת תשפ״ו, 420|תקנות בריאות העם (אמות מידה לחלוקת סכום נוסף) (העסקת עמיתי רופא שהגיעו מחוץ לישראל)|https://olaw.org.il/takanot/takanot-12136.pdf}}.
{{ח:סוגר}}
{{ח:מפריד}}

{{ח:מבוא}}
בתוקף הסמכות לפי {{ח:חיצוני|פקודת בריאות העם#סעיף 33|סעיף 33}} {{ח:חיצוני|פקודת בריאות העם|לפקודת בריאות העם, 1940}} (להלן – הפקודה), שנטלתי לעצמי לפי {{ח:חיצוני|חוק-יסוד: הממשלה#סעיף 34|סעיף 34 לחוק־יסוד: הממשלה}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”יום הדיווח“ – כ׳ בתשרי התשפ״ז (1 באוקטובר 2026);
{{ח:ת|סוג=הגדרה}} ”עמית רופא שהגיע מחוץ לישראל“ – עמית רופא כהגדרתו {{ח:חיצוני|חוק הסדרת העיסוק במקצועות הבריאות|בחוק הסדרת העיסוק במקצועות הבריאות, התשס״ח–2008}}, שהוא בעל תואר אקדמי במקצוע הבריאות שנותן מוסד להשכלה גבוהה מחוץ לישראל, שהכיר בו המנהל לפי {{ח:חיצוני|חוק הסדרת העיסוק במקצועות הבריאות#תוספת 1 פרט 10|פרט 10 לתוספת הראשונה לחוק האמור}}, ובלבד שלא הועסק בבית החולים לפני ח׳ בחשוון התשפ״ו (30 באוקטובר 2025);
{{ח:ת|סוג=הגדרה}} ”עמית רופא מיועד לבית חולים“ – עמית רופא שהגיע מחוץ לישראל שמעוניין להיות מועסק בבית חולים ומתחייב להשתתף בתקופת הקליטה ובתקופת ההתאמה;
{{ח:ת|סוג=הגדרה}} ”תקופת התאמה“ – כאמור {{ח:פנימי|סעיף 3|בתקנה 3}};
{{ח:ת|סוג=הגדרה}} ”תקופת קליטה“ – כאמור {{ח:פנימי|סעיף 3|בתקנה 3}}.

{{ח:סעיף|2|תחולה}}
{{ח:ת}} {{ח:חיצוני|תקנות בריאות העם (אמות מידה לחלוקת סכום נוסף)#פרק א|פרק א׳ לתקנות בריאות העם (אמות מידה לחלוקת סכום נוסף), התשפ״ג–2022}}, יחול על חלוקת סכום נוסף לפי תקנות אלה בשינויים המחויבים.

{{ח:סעיף|3|הפעילות המתוקצבת}}
{{ח:תת|(א)}} הפעילות המתוקצבת בתקנות אלה היא העסקת עמיתי רופא שהגיעו מחוץ לישראל בתקופת העסקה ובתקופת קליטה.
{{ח:תת|(ב)}} תקופת הקליטה תהיה בהיקף של שלושה חודשים מלאים שבהם מועסק עמית הרופא בבית החולים במשרה מלאה; במהלך התקופה בית החולים יבצע תוכנית עיונית וקלינית שאישר משרד הבריאות, המיועדת לקליטת עמית רופא שהגיע מחוץ לישראל במערכת הבריאות הישראלית, וכוללת את כל אלה:
{{ח:תתת|(1)}} הכשרה קלינית, תאורטית ומעשית;
{{ח:תתת|(2)}} תכנים הנוגעים לקליטה במערכת הרפואה בישראל;
{{ח:תתת|(3)}} מונחים מקצועיים הנוגעים לעבודתם, בעברית;
{{ח:תתת|(4)}} היכרות עם מערכת הבריאות בישראל ועם נוהלי העבודה בבתי החולים;
{{ח:תתת|(5)}} עבודה קלינית בפיקוח;
{{ח:תתת|(6)}} פירוט הצוות המכשיר, ובכלל זה מינוי רופא מומחה שיהיה אחראי על התוכנית מטעם בית החולים;
{{ח:תתת|(7)}} תיאור של תפקידו ושיבוצו הצפוי של עמית הרופא במחלקה, תחומי אחריותו והסמכויות שצפוי שיוענקו לו, באופן המשקף תפקיד מוגדר ומשולב בהיררכיה המחלקתית.
{{ח:תת|(ג)}} תקופת ההתאמה תהיה בהיקף של תשעה חודשים מלאים והיא תתחיל עם סיום תקופת הקליטה, ובמהלכה עמית הרופא יועסק בבית החולים במשרה מלאה וישובץ לעבודה בבית החולים, בליווי מקצועי מצוות בית החולים.

{{ח:סעיף|4|אמות מידה לחלוקת סכום תקצוב נוסף}}
{{ח:ת}} לבית חולים יחולק סכום תקצוב נוסף בעד כל עמית רופא שהגיע מחוץ לישראל, עד לשבעה עמיתי רופא שהגיעו מחוץ לישראל לכל בית חולים, ובלבד שכל אחד מהם הועסק בבית החולים הן בתקופת הקליטה והן בתקופת ההתאמה, לפי הפירוט הזה:
{{ח:תת|(1)}} בית החולים יקבל ממשרד הבריאות סכום תקצוב בסך 30,000 שקלים חדשים בעד כל עמית רופא שהגיע מחוץ לישראל לצורך בניית תוכנית לתקופת הקליטה, העברתה ותפעולה בבית החולים, וכן בעד ליווי כל עמית רופא שהגיע מחוץ לישראל בתקופת ההתאמה;
{{ח:תת|(2)}} בית החולים יקבל ממשרד הבריאות סכום תקצוב נוסף בסך 300,000 שקלים חדשים למימון העסקה במשך שנה מלאה בעד כל עמית רופא שהגיע מחוץ לישראל המשתתף בתקופת הקליטה ובתקופת ההתאמה במלואן; סכום זה ישמש לתשלום משכורתו החודשית של עמית הרופא הן בתקופת ההכשרה והן בתקופת ההתאמה;
{{ח:תת|(3)}} זכאות בית החולים מותנית בעמידתו בתנאים האלה:
{{ח:תתת|(א)}} בית החולים יגיש למשרד הבריאות התחייבות חתומה ביד חבר הנהלת בית החולים לקיום תקופת הקליטה ותקופת ההתאמה בצירוף רשימת עמיתי הרופא המיועדים לבית החולים;
{{ח:תתת|(ב)}} בית חולים יגיש למשרד הבריאות תוכנית קליטה עד יום י״ד בשבט התשפ״ו (1 בפברואר 2026) לצורך בחינתה ואישורה במשרד הבריאות; משרד הבריאות רשאי לדרוש מבית החולים לבצע שינויים בתוכנית;
{{ח:תתת|(ג)}} בית החולים החל את תקופת הקליטה לעמית הרופא שהגיע מחוץ לישראל לא יאוחר מיום כ״ה בניסן התשפ״ו (12 באפריל 2026); עמיתי רופא מחוץ לישראל שיתחילו את תקופת הקליטה לאחר מועד זה יראו אותם, לעניין תקנות אלה, כאילו לא הועסקו בבית החולים;
{{ח:תתת|(ד)}} בית חולים יתחייב להעניק לכל עמית רופא שהגיע מחוץ לישראל את כל זכויות העבודה לפי דין, הן בתקופת ההכשרה והן בתקופת ההתאמה, והאחריות לכך תחול על בית החולים בלבד;
{{ח:תתת|(ה)}} בית החולים יעמוד בהתחייבויותיו המפורטות בתוכנית שאישר משרד הבריאות כאמור בפסקת משנה (ב).

{{ח:סעיף|5|דיווח}}
{{ח:תת|(א)}} בית החולים ידווח למשרד הבריאות על היעדרות עמית רופא שהגיע מחוץ לישראל לתקופה העולה על שבועיים.
{{ח:תת|(ב)}} עד יום הדיווח יגיש בית החולים למשרד הבריאות דיווח שיכלול את הפרטים האלה: תחום ההתמחות שבו הוכשר עמית הרופא; הערכה כללית של בית החולים את התוכנית; וכן נתונים על משך העסקה בפועל של עמית הרופא.

{{ח:סעיף|6|קיזוז וחלוקה מחדש}}
{{ח:תת|(א)}} לבית חולים שהעסיק עמית רופא מחוץ לישראל, שלא השלים עד יום הדיווח תקופת העסקה של 12 חודשים, וחתם על התחייבות, נוסף על ההתחייבות האמורה {{ח:פנימי|סעיף 4|בתקנה 4(3)(ד)}}, כי ימשיך להעסיק את עמית הרופא להשלמת תקופת ההתאמה, לא יבוצע קיזוז.
{{ח:תת|(ב)}} לבית חולים שהעסיק עמית רופא מחוץ לישראל לפי תקנות אלה לתקופת העסקה הקצרה מ־12 חודשים, וביום הדיווח הוא לא מעסיק את עמית הרופא, רשאי המשרד לבצע קיזוז מסכום התקצוב הקבוע שהתקבל לפי {{ח:פנימי|סעיף 4|תקנה 4(2)}}, בשיעור של 25,000 שקלים חדשים לכל חודש שבו לא הועסק עמית הרופא, ולהעבירו לחלוקת יתרות לפי {{ח:פנימי|סעיף 7|תקנה 7(ב)(2)}}.
{{ח:תת|(ג)}} לא עמד בית חולים בתנאים {{ח:פנימי|סעיף 4|שבתקנה 4(3)}} – רשאי המשרד לקזז את סכום התקצוב הנוסף שקיבל בית החולים, כולו או חלקו, ולהעבירו לחלוקת יתרות לפי {{ח:פנימי|סעיף 7|תקנה 7(ב)(2)}}.

{{ח:סעיף|7|חלוקת יתרות וביצוע התאמות}}
{{ח:תת|(א)}} אם מספר עמיתי הרופא המיועדים יעלה על חמישה עשר, יופחת סכום התקצוב לכל עמית רופא באופן שוויוני.
{{ח:תת|(ב)}} נותר סכום לחלוקה לאחר ביצוע האמור {{ח:פנימי|סעיף 4|בתקנות 4}} {{ח:פנימי|סעיף 6|ו־6}}, תחולק היתרה בין בתי החולים באופן הזה:
{{ח:תתת|(1)}} בשלב הראשון יחולק סכום תקצוב לפי התנאים האמורים {{ח:פנימי|סעיף 3|בתקנות 3 עד 6}} גם בעד העסקת עמיתי רופא שלא במשרה מלאה, ובלבד שהיקף ההעסקה לא יפחת מ־66% משרה, ואולם סכום התקצוב שיחולק יהיה לפי חלקיות ההעסקה;
{{ח:תתת|(2)}} בשלב השני, אם ייוותר סכום לחלוקה, יחולק סכום תקצוב נוסף של עד 30,000 שקלים לכל חודש העסקה מעבר לשנת העסקה מלאה לכל עמית רופא מחוץ לישראל שמעסיק בית חולים, עד למיצוי היתרה;
{{ח:תתת|(3)}} חתימה על התחייבות להמשך העסקת עמית הרופא למספר החודשים שיתוקצבו כאמור בפסקה (2), תהיה תנאי לקבלת התקצוב לפי תקנה זו.

{{ח:חתימות|כ״ח בכסלו התשפ״ו (18 בדצמבר 2025)}}
* '''חיים כץ'''
שר הבריאות
{{ח:סוגר}}
{{ח:סוף}}
[[קטגוריה:בוט חוקים]]